ประชาสัมพันธ์การรับลงทะเบียนรับเงินเบี้ยยังชีพผู้สูงอายุ ประจำปีงบประมาณ พ.ศ. 2563
           ตั้งแต่บัดนี้จนถึงเดือนพฤศจิกายนนี้ องค์การบริหารส่วนตำบลท่าเสม็ด ขอเชิญชวนให้ผู้สูงอายุที่มีอายุ 59 ปี และจะมีอายุครบ 60 ปีบริบูรณ์ นับจนถึงวันที่ 30 กันยายน 2562 หรือผู้ที่เกิดระหว่างวันที่ 1 ตุลาคม 2501 ถึงวันที่ 30 กันยายน 2502 หรือผู้ที่อายุครบ 60 ปีบริบูรณ์แล้ว และมีภูมิลำเนาในเขตพื้นที่ตำบลท่าเสม็ดแต่ยังไม่ได้ไปลงทะเบียนเพื่อขอรับเงินเบี้ยยังชีพผู้สูงอายุหรือผู้ที่ย้ายทะเบียนบ้านมาใหม่ก่อนหรือภายในเดือนพฤศจิกายน  2561 และไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ รัฐวิสาหกิจ หรือองค์กรปกครองส่วนท้องถิ่น  ที่ประสงค์จะรับเงินเบี้ยยังชีพผู้สูงอายุ       ในปีงบประมาณ พ.ศ. 2563 (ตุลาคม 2562 เป็นต้นไป) ไปลงทะเบียนเพื่อแสดงความจำนงขอรับเบี้ยยังชีพผู้สูงอายุได้ตั้งแต่บัดนี้ถึงวันที่ 30 พฤศจิกายน 2561  ด้วยตนเองหรือมอบอำนาจเป็นลายลักษณ์อักษรให้ผู้อื่นเป็นผู้ยื่นคำขอรับเงินเบี้ยยังชีพผู้สูงอายุแทน
คุณสมบัติผู้มีสิทธิจะได้รับเงินเบี้ยยังชีพผู้สูงอายุ
ผู้มีสิทธิจะได้รับเงินเบี้ยยังชีพผู้สูงอายุต้องเป็นผู้มีคุณสมบัติและไม่มีลักษณะต้องห้าม ดังต่อไปนี้ 

(1)  มีสัญชาติไทย
(2)  มีภูมิลำเนาอยู่ในเขตองค์การบริหารส่วนตำบลท่าเสม็ดตามทะเบียนบ้าน
         (3)  จะมีอายุครบ  60 ปีบริบูรณ์นับจนถึงวันที่ 30 กันยายน 2562  (โดยเป็นผู้ที่เกิดระหว่างวันที่ 1 ตุลาคม 2501 ถึงวันที่ 30 กันยายน 2502 ) ในกรณีที่ในทะเบียนราษฎร์ไม่ปรากฏวันที่  เดือนเกิดให้ถือว่าบุคคลนั้นเกิดในวันที่  1  มกราคมของปีนั้น  ซึ่งได้ลงทะเบียน และยื่นคำขอรับเบี้ยยังชีพผู้สูงอายุต่อองค์การบริหารส่วนตำบลท่าเสม็ด
   หรือ (4) เป็นผู้สูงอายุรายใหม่ที่ยังไม่เคยลงทะเบียนมาก่อนหรือผู้สูงอายุที่ย้ายภูมิลำเนาเข้ามาใหม่ในพื้นที่ตำบลท่าเสม็ด


(5) ไม่เป็นผู้ได้รับสวัสดิการหรือสิทธิประโยชน์อื่นใดจากหน่วยงานของรัฐ  รัฐวิสาหกิจ  หรือองค์กรปกครองส่วนท้องถิ่น  ได้แก่  ผู้รับเงินบำนาญ  เบี้ยหวัด  บำนาญพิเศษ หรือเงินอื่นใดในลักษณะเดียวกัน   ผู้สูงอายุที่อยู่ในสถานสงเคราะห์ของรัฐ  หรือองค์กรปกครองส่วนท้องถิ่น  ผู้ได้รับเงินเดือน  ค่าตอบแทน  รายได้ประจำ  หรือผลประโยชน์ตอบแทนอย่างอื่นที่รัฐหรือองค์กรปกครองส่วนท้องถิ่นจัดให้เป็นประจำ ยกเว้น ผู้พิการและผู้ป่วยเอดส์ตามระเบียบกระทรวงมหาดไทยว่าด้วยการการจ่ายเงินสงเคราะห์เพื่อการยังชีพขององค์กรปกครองส่วนท้องถิ่น  พ.ศ. 2548 
หลักเกณฑ์/หลักฐาน
1. บัตรประจำตัวประชาชนหรือบัตรอื่นที่ออกโดยหน่วยงานของรัฐที่มีรูปถ่ายพร้อมสำเนา
2. ทะเบียนบ้าน (ที่เป็นปัจจุบัน) พร้อมสำเนา
3. สมุดบัญชีเงินฝากธนาคาร ธกส. สาขาชะอวด พร้อมสำเนา (สำหรับเตรียมการรองรับการจ่ายเงินเบี้ยยังชีพ)
4. ในกรณีที่ผู้มีคุณสมบัติมีความจำเป็นที่ไม่สามารถมายื่นคำขอฯได้  ผู้สูงอายุสามารถมอบอำนาจให้ผู้อื่นเป็นผู้ยื่นคำขอแทนได้และผู้รับมอบอำนาจต้องเตรียมหลักฐานของผู้สูงอายุและสำเนาบัตรประจำตัวประชาชนของผู้รับมอบอำนาจมาด้วย
5. ต้องยื่นคำขอฯรับเงินเบี้ยยังชีพผู้สูงอายุ ตั้งแต่บัดนี้จนถึงวันที่ 30 พฤศจิกายน 2561 
